nl nds nl fr es en nl af af af af af af af nl fr en nl af nl nds en en en
Die gesels het opgeraak – toortsie.com
Ons raak verlief, ons kan net nie genoeg van mekaar kry nie, ons loop oor van woorde en liefde, ons praat en vry as ons by mekaar is, eet mekaar amper op, die res van die dag whattsapp ons en bel en wat nog alles.
Dan trou ons en die lewe gaan aan en ons besef ons het nog ons eie belangstellings ook, ons wil soms ons eie ruimte hê, ons vriende raak weer vir ons belangriker, ons vreet mekaar nie meer heeltemal op nie, die kindertjies kom, die werk roep en ons raak gewoond aan mekaar. En as ‘n mens baie lank getroud is, hét jy al regtig alles gesê en kan jy nie meer ure aaneen babbel nie. Soms is dit selfs moeilik om 10 woorde op ‘n aand te sê.
Dit kan vir party van ons ‘n groot probleem wees, veral as ons praters is. Die stiltes kan ongemaklik raak.
Dis sulke tye wat ‘n mense weer moet kreatief raak. Alles gaan tog nie oor gesels nie, selfs al is opbouende woorde jou liefdestaal. Dis wanneer ons doelbewus maniere moet vind om vir mekaar te wys ons is lief vir mekaar, dat dit vir ons lekker is om in mekaar se teenwoordigheid te wees, selfs al gesels ons nie die hele tyd nie.
Intiem.co.za waarsku ons ook teen iets anders, dat ons so moeite doen om ‘goeie vriende’ in die huwelik te wees, dat ons huismaats raak in plaas van huweliksmaats, en dís baie gevaarlik. Dat dit so ‘goed’ gaan in die huis, maar eintlik het julle niks met mekaar te doen nie.
Ons moet doelbewus planne maak oor hoe om die vlam aan die brand te hou, dis regtig die moeite werd. As die tyd min is, doen klein goedjies. Raak aan jou man as hy by jou verbystap, gaan sit by hom op die stoel as julle saam TV kyk, maak tyd vir ‘n vinnige skemerkelkie, gaan stap saam en hou sy hand vas.
Ook ek moet gereeld hierop konsentreer, ons verval so maklik in ons eie roetiene en vergeet van ons huweliksmaat. En onthou, geen huwelik kan sonder intimiteit voortleef nie. Wanneer seks reg is in die huwelik, het dit te doen met slegs 10% van die probleme. Wanneer die seks egter nie reg is nie, is dit verantwoordelik vir 90% van die probleme.
En, moenie te veel bekommer oor die gesels wat min raak nie, geniet die saamwees.
Categories: Huwelik en Verhoudings
Tags: die gesels raak min, seks, seks in die huwelik, werk aan jou huwelik